text: Russland sendir oljutangaskip norður um Sibiria
text: #000001
text: Talan er um skip, sum ikki eru bygd og tryggjað móti ísvandum, og tí kunnu elva til náttúruvanlukkur, skuldi okkurt komið óvart á í havøkjunum norðan fyri Russland.
text: #000002
text: Russland vil gera alt tað kann fyri at fáa tess olju til Asia uttan um vesturlendsku sanktiónirnar. Og er nú farið at senda tangaskip, sum ikki eru gjørd til at sigla í farvatninum norðan fyri Sibiria, til Asia, skrivar Politiken.
text: #000003
text: Ein vanlukka á hesi farleiðini kann hava ógvusligar avleiðingar við sær, har tað kann gerast torført ella ómøguligt at forða fyri eini oljudálking.
text: #000004
text: Tað er umhvørvisfelagsskapurin Greenpeace, sum er farin at gera vart við støðuna, nú russiska stjórnin eftir øllum at døma ætlar sær at senda gomul og illa útgjørd tangaskip, sum ikki eru ísstyrkt, frá Murmanskog víðari til Asia.
text: #000005
text: Sambært Financial Times eru tvey slík tangaskip farin 5600 kilometrar longu leiðina úr Murmansk allan vegin framvið russisku strondini við kós móti kinversku havnini Rizpao. Tey bæði tangaskipini “NS Braco" og “Leonid Loza” høvdu eina millión tons av olju hvørt og skulu brúka 35 dagar at koma leiðina fram.
text: #000006
text: Sune Scheller, kampanjuleiðari hjá Grenpeace ávarar um vandan fyri eini umhvørvisvanlukku, nú skipini als ikki eru ísstyrkt. Tað er heilt óvanligt at lata slík skip sigla við olju á hesi siglingarleiðini. Alt kann henda t.d. at ísur setur hol á skipini, vindur og havstreymar kunnu skapa trupulleikar og hendir nakað, so er hjálp ikki í nánd.
text: #000007
text: Umboð fyri russiskar myndugleikar vísa aftur úttalilsunum frá Greenpeace og siga, at vandi er ikki at sigla á hesi leiðini hesa ársins tíð, nú skipini eru so vælútgjørd at kunna sigla, har bestu líkindi eru.
text: #000008
text: Politiken skrivar, at annað tangaskipið er sera gamalt og líkur ikki krøvini til oljuflutning í slíkum lutvíst ókendum økjum í Arktis.
text: #000009
text: Helvtin av orkuni frá vindmyllulundum fer til spillis
text: #000014
text: Oljuprísur uppá 100 dollarar í eygsjón
text: #000016
text: Byggja heimsins størstu vindmylnuhøll í Esbjerg
text: #000017
text: Bera ótta fyri nýggjum grønum brennievnum
text: #000018